Budyšin (CS/SN). Ramona Scholz je jedna z Budyšanow, kotřiž so jako kmótřa wo swójby ćěkancow staraja. Něhdźe lěto wěnuje so wona swójbje Afa ze Syriskeje. To su Ahmed Afa, mandźelska Zhour Abed Raboh kaž tež dźěći Enaam, Salwan a Ahad. Mjeztym zo Ahmed Afa hižo dwě lěće w Budyšinje bydli, su mandźelska a dźěći hakle lěto tu. Holcy mjeztym hižo nimale perfektnje němsce rěčitej.
Budyscy kmótřa swjećachu minjeny pjatk wječor w Kamjentnym domje z něhdźe 150 ludźimi swjedźeń, z kotrymž kónča muslimojo ramadan-posćenje. Swjeća to z hudźbu, rejemi a wězo ze słódnymi jědźemi. Za to bě kóžda swójba něšto do Kamjentneho domu sobu přinjesła. Kamjentny dom přewostaji wulkej ličbje dźěći, kotrež so na swjedźenju wobdźělichu, najwšelakoriše hry. Wo napoje postara so towarstwo „Witajće do Budyšina“.
szl_Latn szl_Latn